|  |  |  |
| --- | --- | --- |
|  | **Vår ref.:** | **Dato:** |
|  | 20/01295-5 | 16.06.20 |

# Referat IDF - møte 4/20 (15.06.2020)

Møtes varigheit og stad: 12.30 – 15.00

**Arbeidsgjevar:**   
Berit Rokne Rektor   
Tage Båtsvik Organisasjonsdirektør   
Wenche Fjørtoft Avdelingsleiar HR   
Linn Melby Meyer HR rådgjevar / Referent

**Arbeidstakar:**   
Kristin Lofthus Hope Forskerforbundet   
Ingrid Råheim Grønsdal Utdanningsforbundet   
Reidun Stavland Norsk sykepleierforbund   
Tone Skjerdal NTL   
Kari Smørås Brakstad Parat   
Pål Albert Olsen Akademikerne   
Karin Bell Hovudverneombod

**Sakliste**

**FASTE PUNKT**

**17/20 Godkjenning av innkalling og sakliste**

**INFORMASJONS- /DRØFTINGSSAKER –**

**18/20 Saker til styremøte**

Rektor deltok i møte for å gå igjennom styresakene

***28/20 – Godkjenning av innkalling, sakliste og protokoll***

***29/20 – oppnevning/godkjenning av studentrepresentanter til styrer, råd og utvalg ved HVL (01.08.20-31.07.21)***Rektor orienterte.

***30/20 – Oppnevning av klagenemnd ved HVL i perioden 01.09.2020 til 31.08.2024***Rektor orienterte.

**31/20 – Søknad om utgreiingsløyve for master i profesjonsfagleg digital kompetanse**Rektor orienterte.

**32/20 – Søknad om utredningstillatelse for Master i sosialvitenskap (120 sp)**Rektor orienterte.

NTL stiller spørsmål om namnet for masteren rettar seg godt nok mot til dei aktuelle kandidatane, som er kandidatar innan vernepleie, barnevern og sosialt arbeid. Av desse vert det utdanna flest vernepleiarar, og dei har få aktuelle masterar i dag, så det er særleg viktig med eit namn som dei kjenner seg att i. Masteren bør framstå som, og vere, praksisnær.

NTL spelar også inn at tilsette med profesjonsbakgrunn bør vere med på å utforme innhaldet.

Rektor viser til at ho på eitt generelt grunnlag er einig. Det er viktig å ha bredde i dette arbeidet.

HVO stiller spørsmål om studieplassane knytt til dette, kva skjer dersom ein ikkje får tilført nye?

Rektor viser til at dersom ein ikkje får studieplassar må fakultetet gjere omprioriteringar av allereie eksisterande studieplassar. Men i første omgang er arbeidet knytt til utgreiing av om mastertilbodet skal etablerast.

NSF viser til at dersom fakultetet må ta studieplassane av eigen råme, er det viktig å gjere rett marknadsføring til potensielle kandidatar.

**33/20 – Løypemelding: Utvikling av studieportefølje ved HVL – foreløpige innmeldinger av endringer for studieåret 2021/22**Rektor orienterte.

NTL viser til at teksten i saksframlegget og tabellen i vedlegget er litt missvisande. Viser til at FIN har meldt inn at fakultetet vurderer nullopptak, men i tabellen er overskrifta «nullopptak».

Rektor viser til at det er ei viktig presisering og vil ta det med seg vidare.

**34/20 – Etablering av Master i praktisk utdanningsvitenskap**Rektor orienterte, studiet vil ha oppstart våren 2021.

**35/20 – Etablering av Master i didaktiske praksiser (120 sp)**Rektor orienterte, studiet vil ha oppstart våren 2021.

**36/20 – Forlenging og justering av midlertidig forskrift om studium og eksamen ved HVL**Rektor orienterte.

NTL viser til at dei saknar eit avsnitt om korleis ein har utnytta den mellombelse forskrifta so langt. På kva område er den nytta og i kor stort omfang?

Rektor vil ta med seg spørsmålet vidare.

**37/20 – styrets evaluering av eget arbeid**

**O-21/20 – Høyringssvar NOU 2020: 3 NY UH-lov**Rektor orienterte. Saka har vore handsama ekstraordinært grunna innsendingstidspunkt.

NSF kommenterer på at mange tilsette har i perioden med høyringsmoglegheit hatt det hektisk og ikkje hatt høve til å komme med innspel

Rektor viser til at det alltid vil vere ein diskusjon på korleis slike høyringar skal gjennomførast.

**O-22/20 – Innspel til styringspolitikk**   
Rektor orienterte.

**O-23/20 – Revisjonsberetning 2019**Rektor orienterte. Viste tik at det ikkje er nokon merknadar frå riksrevisjonen.

**O-24/20 – regnskapsstatus per 1. tertial 2020 – Eksternregnskapet rapportert til KD**  
Rektor orienterte.

**O-25/20 – Internregnskap 1. tertial 2020**Rektor orienterte.

NSF viser til at det i saka at FHS forventar ein større auke i kostnadar knytt til blant anna innføring av RETHOS. NSF stiller spørsmål til grunngjevingane for kostnadsauken, då ein frå fagsida ikkje erfarer at det blir tilført fleire ressursar til gjennomføring av blant anna RETHOS. NSF stiller også spørsmål om kor ressursane er for å dekke dei nye 75 studieplassane er?

Rektor viser til at med nye studieplassar følgjer det med pengar. Men det er opp til fakulteta å sjå på korleis desse midlane skal nyttast.

NSF viser til at tilsette har covid19 situasjonen bidrege ekstra for å få undervisninga til å flyte. NSF er bekymra for at nye studieplassar vil skape eitt like stort press for hausten 2020 for dei tilsette.

Rektor viser til at det vil følgje friske midlar med desse studieplassane. Rektor viser til at vi må tilpasse oss til normalsituasjonen slik den er no.

NSF stiller spørsmål til vedlegget i saka, risiko og avvik. Vil dette bli drøfta i styret knytt til Covid-19 og fagtilsette?

Rektor viser til at dette er ein orienteringssak, men at styret har moglegheit til å hente inn fleire moment i denne saka dersom dei ønskjer det. Rektor viser til at det allereie er store diskusjonar og risikomoment no kjem fram i media knytt til undervisning, studentgjennomstrøyming og arbeidsvilkår for alle tilsette.

FF viser til at det er ulike risiko for dei ulike fakulteta. Men at det er ein del tilsette som har nytta store deler av tida si på undervisning og gjennomføring av eksamen, som igjen går utover andre aktivitetar knytt til forsking og arbeid mot universitetsambisjonen.

Rektor viser til at det er fleire arbeidsvilkår for tilsette som er blitt endra denne våren grunna ei unormal vår. Det er håp om ein meir normalisert situasjon, men det står att å sjå. Slik situasjonen er no er det at mange arbeidsoppgåver har blitt tilsidesett for å løyse meir driftskritiske oppgåver.

**O-26/20 – Supplerende tildeling fra KD samt tildeling i Revidert Nasjonalbudsjett**Rektor orienterte.

**O-27/20 – Tilstand for høyere utdanning – hovedtall og tendenser for HVL**Rektor orienterte.

**O-28/20 – «Lære heile livet» - Kompetansereforma og satsing på livslang læring i HVL**Rektor orienterte.

FF er positive til at høgskulen ser på dette. Det er behov for å profesjonalisere EVU og livslang læring. Men det er viktig at fagtilsette får vere med i prosessen med å lage gode opplegg knytt til dette.

FF stiller også spørsmål om kompensasjon for tilsette som tek på seg desse oppgåvene. Ønskjer å få på plass ein særavtale for kveld- og helgearbeid.

Rektor er heit einig at fagfolk må vere med. Organisasjonsdirektøren viser til at etter beskjed frå KD er det ikkje mogleg å auke ein sentral fastsett sats for kompensasjon for helgeundervisning . Men det er opp til HVL å finne andre gode løysingar knytt til dette.

**O-29/20 – Orienteringar frå rektor – styremøte 04/20**

1. **Årshjul**

NTL stiller spørsmål knytt til saker som ikkje er tidfesta. Viser til at tilstandsrapporten Campus som verkemiddel for å oppnå HVL si strategi vart handsama før sommaren i fjor.

Rektor viser til at nokre saker tek lenger tid å gjennomføre, ikkje berre på grunn av Covid-19, men også andre forhold ein ikkje kan gjere noko med. Det er fleire tilhøve som ligg til grunne for at sakene ligg der som ikkje tidfesta saker.

**2 – Covid 19**Rektor vil her orientere om dei signala som er gitt frå departementet. Viser til informasjon før helga som opnar campus med 1 meters regelen og andre smittevernstiltak som er gjeldande til ei kvar tid. HVL må legge til rette for dette,

**3 -Flytting av HVL-tett på**

Blir flyttet til 12. april 2021

**19/20 – Drøfting av mellombelse tilsette i HVL**

HR rådgjevar orienterte om notat knytt til mellombels tilsette ved HVL. Totalt har ein i HVL 14,3% midlertidigheit. Variasjonar mellom fakulteta og i administrasjonen.

Organisasjonane er positive til ei slik oversikt om mellombelse tilsette. FF viser til at de er oppteken av at ein skal ha eitt arbeidsliv der ein har gode og langsiktige arbeidstilhøve og at det er særskilt viktig å ha eitt blikk på mellombelse tilsette. Det at ein har ein stabil faggruppe som fungerer for både administrativt tilsette og fagtilsette er viktig. Organisasjonane og arbeidsgjevar er samde at ein må arbeide konstruktivt saman for å

redusere og halde tal mellombelse tilsette nede.

Arbeidsgjevar viser at en del midlertidigheit er knytt til kompetansehevingstiltak for å nå universitetsambisjonen som styret har gitt sin fulle støtte til. Men at kompetanseheving er ei problemstillingar som alltid har vore knytt til UH sektoren og korleis ein skal erstatte undervisningsaktiviteten i den perioden. UTD viser også til problemstillinga og stiller spørsmål korleis undervisningsdelen skal bli gjennomført når tilsette får kompetanseopprykk og har større krav om FOU i stillinga.

Parat og NTL viser til at det er mange mellombelse stillingar i administrative einingar, og at det ofte blir gjennomtrekk. Faste tilsette ser på det som ei stor belastning for å lære opp tilsette som ikkje blir, det også vanskeleg å forstå kvifor nokre av desse stillingane ikkje er gjort faste.

Avdelingsleiar HR viser til at KD har sagt at tal mellombelse stillingar skal ned. HVL er forplikta til å følgje opp dette og skal ha ei bevisstheit kring det både sentralt i HVL og på fakulteta/avdelingane.

Det er ønskjeleg med ein fast arbeidstokk, men kryssande målsettingar som universitetsstatus og kompetanseheving gjer at vi hopper opp og ned. Det er på fagleg side ønskjeleg å tilsette førstekompetanse fast, og dersom det ikkje er mogleg tilsette ein gjerne mellombels for ein periode på lågare nivå. For administrative stillingar har ein tilfelle der ein tilsett på 6 månaders basis for å sikre drifta, og ha moglegheit til å komme i gang med rekruttering i faste stillingar.

NTL viser til problemstillingar knytt til tilsettingar på administrativt vedtak (6mnd). Kva er bruken og kva konsekvensar har denne moglegheita gitt. Arbeidsgjevar viser til at dette er knytt til personalreglementet og at vi vil sjå vidare på dette.

**20/20 Sak NSF knytt til deltaking i arbeidsgrupper og mogleg varsling om manglande medbestemming i HVL**

Organisasjonsdirektøren viser til innspel frå NSF om deltaking i arbeidsgruppe knytt til undervisningsaktiviteten for hausten 2020 som følgje av corona og vidare oppklaring frå organisasjonsdirektør på saka.

Etter handsaming i SLG var det bestemt at ein skulle gjere ei justering av det sentralt organiserte beredskapsarbeidet. Den sentrale krise- og beredskapsgruppa fekk ansvaret for å koordinere planleggingsarbeidet for dei tre hovudområda; studiestart, timeplanlegging og utvikling av pedagogiske løysingar og støtte til digitale undervisning. Ved ein feil har ikkje organisasjonsdirektør orientert arbeidsgruppa timeplanlegging om at HTV skulle vere representert i det vidare arbeidet.

NSF viser til at det det under møter mellom organisasjonsdirektør, og dei HTV i etterkant av bestemminga i SLG blei etterspurt status i saka, utan at det då var gitt informasjon om endringa i arbeidsgruppa.

FF viser til at det er ei utfordring i beredskapsarbeidet slik ein har vald å organisere seg. Viser til at det er viktig å ha gode linjer med partsamarbeidet i ei slik situasjon og at HVL kanskje burde gitt HTV observatørstatus i strategisk- krise og beredskapsgrupper.

Organisasjonsdirektøren viser til at det vil vere ei evaluering av beredskapsarbeidet og der vil også medbestemming i situasjonen bli evaluert.

**21/20 Covid 19 gjensidig informasjon**

Organisasjonsdirektøren viser til nye signal frå KD, campus er open, men det er ikkje mykje som endrar seg i praksis for vår del. Vi må sjå kva hausten bringer, skal møte studentane med opne hender.

Det er sendt skisse for vurdering av beredskapsarbeidet til oppdrag som AFF skal handtere for oss. Ønskjer at det ikkje skal vere for stort oppdrag, viktig å få data/informasjon inn fort. Det er møte 16.06 for å fastsette mandatet. Det er viktig i eitt læringsperspektiv for å sjå på kva vi kan lære av det. Hovudverneombod viser til at vernetenestas involvering må vere ein del av evalueringa.

Organisasjonane spiller inn spørsmål om opning av arbeidsplassane og korleis organiseringa vil vere. Organisasjonsdirektøren viser til at gjeldande retningsliner for smittevern omhandlar korleis ein handterer smittevern i kontorfellesskap generelt og i K2 spesielt. Viser til at det er leiaransvar å følgje opp dette.

NTL stiller spørsmål om faste plassar til hausten i K2. Organisasjonsdirektøren viser til at det er gitt ut informasjon om at det er faste arbeidsplassar kvar dag.

Organisasjonane spiller inn at det er viktig å ivareta eitt institusjonelt ansvar for reinhald ved HVL, ein må kunne ivareta reinhaldet på en ordentleg måte med gode rutinar. Organisasjonsdirektør og avdelingsleiar HR viser til at reinhald er omtale i retningsliner for smittevern og at ekstra reinhald i K2 er spesielt nemnd der.

*Dokumentet er elektronisk godkjent og har derfor ingen håndskreven signatur.*